Dronning Sonja Internasjonale Musikkonkurranse
Store norske leksikon,Kunst og estetikk,Musikk,Klassisk musikk,Institusjoner i klassisk musikk
Dronning Sonja Internasjonale Musikkonkurranse er en konkurranse for sangere, opprinnelig etablert i 1988, som avholdes i Oslo i august annethvert år. Den er organisert som en stiftelse og finansiert ved offentlige og private midler. Arrangører er Den Norske Opera & Ballett, Oslo-Filharmonien, Norges musikkhøgskole, NRK og Det kongelige hoff.
Konkurransen er åpen for sangere av alle nasjonaliteter opp til 32 års alder. Den har etter hvert fått stor internasjonal oppmerksomhet og mottar om lag 300 søknader om deltagelse. Et utvalg operahøyskoler kan nominere egne kandidater. Om lag 40 sangere blir invitert til den første runden.Juryen er sammensatt av norske og utenlandske sangere og musikkadministratorer. Førsteprisen er på 50 000 euro, andreprisen på 10 000 euro og tredjeprisen på 5000 euro. Det utdeles også to finalistpriser: en pris for beste fremføring av norsk musikk og Ingrid Bjoners stipend på 100 000 kroner. Historikk Dronning Sonja Internasjonale Musikkonkurranse ble etablert som et samarbeid mellom Den Norske Opera & Ballett, Oslo-Filharmonien, Lindemans legat, Norges musikkhøgskole, Norsk Tonekunstnersamfund, Rikskonsertene, NRK og Oslo kommune. Dirigenten Mariss Jansons var en av initiativtagerne.Den første konkurransen ble arrangert i 1988 og het Kronprinsesse Sonja Internasjonale Musikkonkurranse.De to første konkurransene i 1988 og 1992 var for pianister. Den tredje konkurransen i 1995 falt sammen med 100-årsjubileet for Kirsten Flagstads fødsel, og det ble derfor bestemt at konkurransen skulle være for sangere. Den har siden vært arrangert annethvert år.Tre norske sangere har vunnet førstepris, sopranen Marita Sølberg i 2001, barytonen Audun Iversen i 2007 og sopranen Lise Davidsen i 2015. Førsteprisvinnere År Førsteprisvinner     1988 Nigel Hill, Storbritannia, pianist   1992 Simone Pedroni, Italia, pianist   1995 Akie Amou, Japan, sopran   1997 Liao Changyong, Kina, baryton   1999 Virginia Tola, Argentina, sopran   2001 Marita Sølberg, Norge, sopran   2003 Olga Mykytenko, Ukraina, sopran   2005 Daniel Behle, Tyskland, tenor   2007 Audun Iversen, Norge, baryton   2009 Seung Gi Jung, Sør-Korea, baryton   2011 Dongwhan Lee, Sør-Korea, baryton   2013 Kristina Mkhitaryan, Russland, sopran   2015 Lise Davidsen, Norge, sopran   2017 Seungju Bahg, Sør-Korea, tenor   2019 Sergej Kajdalov, Russland, baryton   2021 Maria Motolygina, Russland, sopran Les mer i Store norske leksikon klassisk musikk